User:DrArpiba

Az emlő a bőrhám származéka, zsírból, kötőszövetből és mirigyszövetből áll. Daganatai lehetnek jóindulatúak és rosszindulatúak egyaránt. Az emlőrák eredményes kezelése nagymértékben függ attól, hogy milyen korán kerül felfedezésre a daganat. Éppen ezért nem lehet eléggé hangsúlyozni a rendszeres önvizsgálat jelentőségét, és a szűrővizsgálatok (mammográfia) fontosságát. A korai stádiumban felismert daganat ugyanis jó eséllyel gyógyítható, elhanyagolt esetben viszont nagyon kicsi a gyógyulás valószínűsége. Az emlőrák a nők körében a leggyakoribb daganatos megbetegedés, a legtöbb nyugati országban pedig a nők halálozásának leggyakoribb oka. Európában 321.000 új megbetegedést becsültek meg 1995-re (1), amely a nők halálozásának 17%-áért volt felelős. A közelmúltban közzétett adatok szerint a halálozások száma csökkenő tendenciát mutat. 1990 óta az USAban és néhány európai országban, például az Egyesült Királyságban a halálozási arányok 1-2%-kal csökkentek évente, a túlélők száma pedig ezzel párhuzamosan nőtt a betegségek korábbi felfedezésének és a hatékonyabb kezeléseknek köszönhetően. Blanks és társai becslése szerint a szűrés a halálozások csökkenésének 6,4%-ára volt közvetlen hatással (a becslések 5,4-11,8% között mozognak), míg az összes többi tényező (hatékonyabb kezelés tamoxifennel és kemoterápiával, a szűrési programon kívüli korábbi jelentkezés) hatása 14,9% volt (12,2-14,9%)

Mi a mammogram?

A mammogram a emlőkről készült röntgenfelvétel. Nagyon kisméretű rákokat is kimutathat, gyakran még mielőtt, a nő vagy orvosa, a csomót vagy daganatot képes lenne tapintani. Képes kimutatni a rákot 2 -3 évvel még mielőtt tapintható lenne. Ez a legjobb módja a korai mellrák észlelésének. A mammográfiához alacsony dózisú röntgensugarakat használnak.

Hogyan készül?

A röntgenlaboráns 2 röntgenfelvételt készít mindegyik emlőről. Az emlő óvatosan össze van nyomva két plasztik lemez közé, hogy jobb legyen a kép és kevesebb sugárzást kelljen használni.

Milyen érzés a mammogram?

A legtöbb nő nem találja fájdalmasnak ezt a kivizsgálást. Néhányan kellemetlennek és fájdalmasnak találják. Arra kell gondolni, hogy egy röntgen felvétel csak pár másodpercig tart, de életet menthet.

Ha a mellek érzékenyek, jó elkerülni a koffein tartalmú italokat (kávé, kóla) két héttel a kivizsgálás előtt. Egy órával a kivizsgálás előtt be lehet venni enyhe fájdalomcsillapítót.

Hogyan kell felkészülni a vizsgálatra ?

A felső ruházatot le kell majd vetni, úgyhogy jobb ha kétrészes ruhát veszünk fel. Nem szabad dezodorokat, púdert, vagy kenőcsöket használni a honalj alá, mert az zavarhatja a röntgenképet.

Minden rákot fel lehet fedezni a mammográfiával?

Nem. 10-ből 1 rákot nem lehet mammográfiával kimutatni. Ezért nagyon fontos a mellek rendszeres havi otthoni vizsgálata. Ha csomót, vagy más rendellenességet talál, azonnal forduljon orvoshoz.

'''Bővebb információ:

www.mammografia.hu'''